The Hunted (cinta de 2003)

:*Iste articlo ye sobre una cinta estausunidense de cine d'intriga d'acción estrenada en 2003; ta atros usos, se veiga *'The Hunted** y **The Hunted (cinta)***.

***The Hunted*** (títol orichinal en [[Idioma anglés|anglés]], en [[Idioma aragonés|aragonés]] ***A presa***, estrenada en [[Aragón]] con o suyo títol traduciu enta lo [[Idioma castellano|castellano]] como ***La presa**'') ye una [[cinta]] de [[cine estausunidense]] de [[cine d'intriga]] d'[[Cine d'acción|acción]] estrenada l'anyo [[2003]], dirichida por [[William Friedkin]] seguntes un [[guión orichinal]] de [[David Griffiths]], [[Peter Griffiths]] y [[Art Monterastelli]], con una [[banda sonora orichinal]] de [[Brian Tyler]], una [[dirección de fotografía]] de [[Caleb Deschanel]], una [[producción cinematografica]] de [[Ricardo Mestres]] y [[James Jacks]] ta las [[Productora cinematografica|productoras]] ''[[Lakeshore Entertainment]]'' y ''[[Alphaville Films]]'' y un [[elenco]] formau por [[Tommy Lee Jones]], [[Benicio del Toro]], [[Connie Nielsen]], [[Leslie Stefanson]], [[John Finn]], [[José Zúñiga]], [[Ron Canada]], [[Mark Pellegrino]], [[Jenna Boyd]], [[Aaron DeCone]], [[Carrick O'Quinn]], [[Lonny Chapman]], [[Rex Linn]] y [[Eddie Velez]], entre d'atros [[actor]]s.

''Aaron Hallam'' ye un soldau d'as [[Fuerzas d'Operacions Especials d'Estaus Unius]] que en una misión mientres a [[guerra de Kosovo]] recibe la orden de matar a un [[Chenocidio|chenocida]] y, encara que recibe la [[Estrela d'Archent]] por ixa misión, queda traumatizau por o que ha podiu veyer mientres ixa acción de mortaleras de civils. Tiempo dimpués se troba en [[Oregón]], a on increpa a dos [[cazador]]s que van armaus con [[arma]]s d'alto livel decindo-les que cal cazar sin armas. Cuan os cazadors l'atacan, él los mata con facilidat, encara que sin armas, en un crimen brutal. O ''[[Federal Bureau of Investigation]]'' demana aduya ta capturar-lo a lo ''tenient Bonham'', un antigo instructor d'as Fuerzas Especials, que vive en una [[cabana]] en a [[Columbia Britanica]] en [[Canadá]]. Nomás plegar en a escena d'o crimen, descubre que (contra lo que pensaba lo FBI) l'autor d'o crimen no yera un grupo armau con [[estral]]s, so que una sola persona armada con un [[cutiello]]. En penetrar en a [[selva]] bien luego ensuma que l'autor d'as muertes ye un d'os hombres que él heba adiestrau. Cuan lo troba, preba de convencer-lo ta que s'entregue pero ''Aaron'' se niega y li diz que creye que yeran ninviaus d'o Gubierno ta matar-lo. Cuan lo capturan, torna a conseguir fuyir, en conoixer que como las  operacions a on heba interveniu son d'alto secreto, será execututau secretament. Torna una atra vegada la caza.

''The Hunted'' s'ambienta en [[Kosovo]] en os [[anyos 1990]], y en a suya epoca actual ([[2003]]) en [[Oregón]] (incluyiu [[Portland (Oregón)|Portland]]) en [[Estaus Unius]] y en a [[Columbia Britanica]] en [[Canadá]] y las suyas escenas se filmoron en [[Oregon City]], [[Portland (Oregón)|Portland]], [[Salem (Oregón)|Salem]], [[Sublimity]] y atros puestos d'[[Oregón]] y en [[Port Angeles]] y atros puestos de [[Washington (estau)|Washington]].

Se tracta d'una cinta que ha recibiu bels premios u nominacions, encara que garra d'istos premios no perteneixe a los premios cinematograficos mas conoixius u destacaus.

== Elenco ==


== Se veiga tamién ==
* [[Cine en 2003]].
* [[Cintas de 2003]].

== Referencias ==


== Vinclos externos ==
*  [https://www.imdb.com/title/tt0269347/ ''The Hunted''] en [[Internet Movie Database]].
*  [https://www.tcm.com/tcmdb/title/442498/enwp ''The Hunted''] en [[TCM Movie]].
*  [https://www.boxofficemojo.com/movies/?id=hunted.htm ''The Hunted''] en [[Box Office Mojo]].
*  [https://catalog.afi.com/Catalog/moviedetails/62776 ''The Hunted''] en l**American Film Institute Catalog* de l*'American Film Institute''.